wickkiey/tamil-wikipedia-chunked huggingface dataset:
# கோவா சித்ரா அருங்காட்சியகம்

## திட்டங்கள்

இந்த அருங்காட்சியகம் அதன் பார்வையாளர்களுக்கு முக்கியமான தகவல்களை வழங்குகின்ற மையப் புள்ளியாக செயல்படத் திட்டமிட்டுள்ளது; பள்ளிகளிலிருந்து இளம் குழந்தைகளுக்கும் மற்றும் பல்கலைக்கழக மாணவர்களுக்கும் பணிப்பட்டறைகள் நடத்தப்படுகின்றன. அவை கைவினைக் கலைஞர்களின் துணயுடன் நடத்தப்படுகிறது. கைவினைக் கலைஞர்கள் தம் கைவினைத் தொழிலை சமகால தயாரிப்புகளை அவர்களின் மரபுகளின் உத்வேகத்தின் அடிப்படையில் தயாரிக்கும் அளவிற்கு வளர்த்துக்கொள்ள உதவுகிறது. , இதன்மூலமாக அவர்கள்நல்ல பொருள் ஈட்டவும், கண்ணியமான வாழ்க்கையை வாழவும் முடிகிறது. "திட்டத்தின் செயல்பாட்டைப் பற்றிய தகவல்களை முறையாக சேகரிப்பதற்கு உத்தரவாதம் அளிப்பதற்கும், இதே போன்ற பிற திட்டங்களுடன் தகவல்களைப் பகிர்வதற்கான அடிப்படையை வழங்குவதற்கும் ஒரு ஆவணமாக்கல்-பரவல் திட்டத்தை உருவாக்குதல்" என்ற திட்டமும் மேற்கொள்ளப்பட்டு வருகிறது.
# கோவா சித்ரா அருங்காட்சியகம்

## இவற்றையும் காண்க

- கடற்படை விமான அருங்காட்சியகம் (இந்தியா)
- கோவா அறிவியல் மையம்
- தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா
- தொல்லியல் அருங்காட்சியகம், பழைய கோவா
- மெழுகு உலகம் - மெழுகு அருங்காட்சியகமும் ஓவியக்கூடமும், கோவா
- இந்தியத் தொல்லியல் துறையின் அருங்காட்சியகங்கள்
- இந்தியாவில் உள்ள அருங்காட்சியகங்கள் பட்டியல்
# ரம் (திரைப்படம்)

**ரம்** (Rum) என்பது 2017 ஆம் ஆண்டில் வெளிவந்த இந்திய தமிழ் மொழி திகில் திரில்லர் திரைப்படம் ஆகும். சாய் பரத் எழுதி இயக்கிய இத்திரைப்படத்தில் முன்னணி கதாப்பாத்திரத்தில் இருசிகேஷ், நரேன், சஞ்சிதா ஷெட்டி மற்றும் மியா ஆகியோர் நடித்துள்ளனர். திரைப்படத்திற்கு அனிருத் ரவிச்சந்தரின் இசையமைத்துள்ளார். இந்த படத்தின் தயாரிப்பு பணிகள் 2016 ஆம் ஆண்டின் முற்பகுதியில் தொடங்கியது. 2017 ஆம் ஆண்டு பிப்ரவரி 17 ஆம் திகதி திரைப்படம் வெளியிடப்பட்டது.
# ரம் (திரைப்படம்)

## நடிகர்கள்

இருசிகேசு - சிவன்  
நரேன் - தாமஸ்  
சஞ்சிதா செட்டி - ரியா  
மியா - துளசி  
விவேக் - ராஜ்  
அம்சாத் கான் - நேபாளி சுரேஷ்  
அர்ஜுன் சிதம்பரம் - குரல்
# ரம் (திரைப்படம்)

## தயாரிப்பு

இத்திரைப்படத்தின் முன் தயாரிப்பு பணிகள் 2015 ஆண்டு அக்டோபரில் தொடங்கியது. இசையமைப்பாளர் அனிருத் ரவிச்சந்தர் சாய் பாரத் இயக்கிய ரம் என்ற படத்தில் பணிபுரிவதாகவும், அவரது உறவினர் ஹிருஷிகேஷ் முக்கியக் கதாபாத்திரத்தில் நடிப்பதாகவும் தெரிவித்தார். இத்திரைப்படத்தை ஆல் இன் பிக்சர்ஸ் தயாரிப்பதாக அறிவிக்கப்பட்டது. சாய்பரத் கனடாவில் திரைப்படத்துறையில் படிப்பை முடித்த பின், திரைப்படத்தின் தயாரிப்பு தொடங்குவதற்கு மூன்று ஆண்டுகளுக்கு முன்பே திரைக்கதையை எழுதியிருந்தார். 2014 ஆம் ஆண்டில் வேலையில்லா பட்டதாரி படத்தில் துணை வேடத்தில் நடித்திருந்த இருசிகேசை ரம் படத்தில் முன்னணி வேடத்தில் நடிக்க அணுகியிருந்தார். இத் திரைப்படத்தின் முதல் தோற்ற சுவரிதழ் 2016 ஆம் ஆண்டில் சஞ்சிதா செட்டி மற்றும் மியா ஆகியோரின் புகைப்படத்துடன் வெளியிடப்பட்டது. நரேன், விவேக் மற்றும் அம்சாத் கான் ஆகியோர் இத்திரைப்படத்தில் துணை வேடங்களில் நடிப்பதாக அறிவிக்கப்பட்டது. இத்திரைப்படத்தின் தலைப்பான "ரம்" என்ற தலைப்பு பரவலாக மதுபான வகையொன்றுக்கு பயன்படுத்தப்பட்டாலும் "தீர்ப்பு" என்று பொருள்படும் ஒரு பண்டைய தமிழ் வார்த்தை என்று வெளிப்படுத்தப்பட்டது. இப்படத்தின் படப்பிடிப்பு 2016 ஆம் ஆண்டு பிப்ரவரியில் சென்னையில் தொடங்கி 2016 ஆம் ஆண்டு சூன் மாதத்தில் நிறைவடைந்தது. 2016 ஆம் ஆண்டு மே இல் பதப்பாயில் அடர்ந்த காடுடன் கூடிய இருப்பிடமொன்றில் முகாம் அமைக்கப்பட்டு *பியோ ஃபோபிலியா* என்ற பாடல் படமாக்கப்பட்டது.
# ரம் (திரைப்படம்)

## ஒலிப்பதிவு

திரைப்படத்திற்கு அனிருத் ரவிச்சந்திரன் இசையமைத்துள்ளார். படத்தின் ஒலிப்பதிவு உரிமையை சோனி மியூசிக் வாங்கியது. 2016 ஆம் ஆண்டில் நவம்பர் 2 அன்று சென்னை பார்க் ஹயாட்டில் நடைபெற்ற நிகழ்ச்சியில் முன்னணி நடிகர்கள் மற்றும் குழுவினரால் இசைத் தொகுப்பு வெளியிடப்பட்டது. இந்த இசைத் தொகுப்பு வெளியிடப்பட முன்பு 2016 ஆம் ஆண்டு ஏப்ரலில் "*ஹோலா அமிகோ*" என்ற ஒற்றை பாடல் வெளியிடப்பட்டது. சகிப்புத்தன்மையை கருப்பொருளாக கொண்ட இந்த பாடலுக்காக மலேசிய பாடகரான பாலன் காஷ்மீருடன் அனிருத் பணிபுரிந்தார். இந்த பாடல் சமூக ஊடகங்களில் பிரபலமாகியது. இரண்டாவது தனிப்பாடலான "பியோபொபிலியா" செப்டம்பர் 2016 இல் வெளியிடப்பட்டது. இந்த பாடலை சிலம்பரசன் பாடியுள்ளார்.
# ரம் (திரைப்படம்)

## வெளியீடு

விஜய் ராகவேந்திரா தயாரித்த இப்படத்தின் தமிழக திரையரங்கு ஸ்ரீ சாய் சர்க்யூட் 6000 இற்கு விற்கப்பட்டது. தயாரிப்பாளர்கள் படத்தை தமிழகம் முழுவதும் 150 திரையரங்குகளில் வெளியிட்டனர். இந்த திரைப்படம்ரதி நியூ இந்தியன் எக்ஸ்பிரஸில் இருந்து நேர்மறையான விமர்சனத்தைப் பெற்றது.
# பண்டைய அலெப்போ நகரம்

**பண்டைய அலெப்போ நகரம்** (**Ancient City of Aleppo**) பண்டைய அண்மை கிழக்கின் தற்கால சிரியா நாட்டில் உள்ளது. தற்போதும் இதன் பெயர் அலெப்போ என்றெ அழைக்கப்படுகிறது.  
2014-இல் சிரிய உள்நாட்டுப் போர் துவங்குவதற்கு முன்னர் அலெப்போ நகரத்தின் 12-ஆம் நூற்றாண்டு முதல் 16-ஆம் நூற்றாண்டு வரையிலான கட்டிடங்களும், அரண்மனைகளும் பழுதின்றி பராமரிக்கப்பட்டு வந்தது.  
பண்டைய அலெப்போ நகரத்தைச் சுற்றிலும் கோட்டைச் சுவர்களுடன் 350 ஹெக்டேர் (860 ஏக்கர்; 3.5 சகி.மீ.) நிலப்பரப்பும், 1,20,000 மக்களும் வாழ்ந்து கொண்டிருந்தனர்.  
பெரிய குடியிருப்புகளும், பெரிய கடை வீதிகளும், சிறிய தெருக்களும் கொண்ட பண்டைய அலெப்போ நகரத்தை, 1986-இல் யுனெஸ்கோ நிறுவனம் உலகப் பாரம்பரியக் களமாக அறிவித்துள்ளது.  
பண்டைய அலெப்பொ நகரத்தின் உலகப் பாரம்பரிய கட்டங்களும், சின்னங்களும் சிரிய உள்நாட்டுப் போரில் இசுலாமிய அரசு தீவிரவாதிகளால் வெடி வைத்து தகர்க்கப்பட்டது.
# பண்டைய அலெப்போ நகரம்

## தோற்றம்

சிதைந்து போனது]]  
குயிக் ஆற்றின் இடது கரையில் 160 ஹெக்டேர் பரப்பில் அமைந்த பண்டைய அலெப்போ நகரத்தைச்சுற்றி, 5 கி.மீ. நீளம் கொண்ட சுவர்களைக் கொண்ட அரணுடன் கூடியது. மேலும் பண்டைய அலெப்போ நகரத்தைச் சுற்றி 8 சகி.மீ. வட்ட வடிவில்
எட்டு குன்றுகளால் சூழப்பட்டது. இந்த குன்றுகளில் மையமாக அமைந்த குன்றில் கிமு இரண்டாயிரம் ஆண்டில் நிறுவப்பட்ட அக்ரோபோலிஸ் வடிவத்தில் கோயில் உள்ளது. மேலும் இக்குன்றுகளில் சவ்தா சைசா, அல்-அன்சாரி போன்ற தொல்லியல் மேடுகள் உள்ளது. இப்பழைய நகரத்தின் 5 கிமி நீளம் கொண்ட சுற்றுச் சுவர்களை எகிப்திய மம்லுக் சுல்தான்கள் மறுசீரமைத்தனர். இந்நகரம் 9 அகலமான நுழைவாயில்கள் அகழியுடன் கூடியிருந்தது. தற்போது 5 நுழைவாயில்கள் மட்டும் பாதுகாக்கப்பட்டுள்ளது.  
- கிமு 2400 – கிமு 23-ஆம் நூற்றாண்டின் நடுப்பகுதி வரை ஆர்மி இராச்சியம்
- கிமு 23-ஆம் நூற்றாண்டின் நடுப்பகுதி முதல் – கிமு 22-ஆம் நூற்றாண்டு நடுப்பகுதி வரை அக்காடியப் பேரரசு
- 21-ஆம் நூற்றாண்டு முதல் - 19-ஆம் நூற்றாண்டு வரை எப்லா இராச்சியம்
- கிமு 1800 –கிமு 1595, அமோரிட்டு இராச்சியம்
- கிமு 1595 – கிமு 1500, பழைய இட்டைட்டுப் பேரரசு
- கிமு 1500 - கிமு 1450 மித்தானி இராச்சியம்
- கிமு 1450 - 1350 புது எகிப்து இராச்சியம்
- கிமு 1350 – 12-ஆம் நூற்றாண்டின் துவக்கம் வரை புதிய இட்டைட்டுப் பேரரசு
- கிமு 11-ஆம் நூற்றாண்டு, பாலஸ்தீனத்தின் சிரிய-இட்டைட்டு இராச்சியம்
- கிமு 10-ஆம் நூற்றாண்டு, பிட் அகுசியின் சிரிய-இட்டைட்டுப் பேரரசு
- கிமு 9-ஆம் நூற்றாண்டு - 7-ஆம் நூற்றாண்டின் பிற்காலம் வரை, புது அசிரியப் பேரரசு
- 6-ஆம் நூற்றாண்டின் துவக்கம் முதல் - 6-ஆம் நூற்றாண்டின் நடுப்பகுதி வரை, புது பாபிலோனியப் பேரரசு
- கிமு 550 - கிமு 350 வரை பாரசீகத்தின் அகாமனிசியப் பேரரசு
- கிமு 333 – கிமு 312 அலெக்சாண்ண்டரின் கிரேக்கப் பேரரசு
- கிமு 312 – கிமு 88, கிரேக்க செலூக்கியப் பேரரசு
- கிமு 88 – கிமு 64, ஆர்மீனியா இராச்சியம்
- கிமு 64 – கிமு 27, உரோமைக் குடியரசு
- கிமு 27 – கிபி 395, உரோமைப் பேரரசு
- கிபி 476–608, பைசாந்தியப் பேரரசு
- கிபி 608 – 622, சாசானியப் பேரரசு
- 622–637, மீண்டும் பைசாந்தியப் பேரரசு
- 637–661, ராசிதீன் கலீபாக்கள்
- 661–750, உமையா கலீபகம்  
- 750–878, அப்பாசியக் கலீபகம்
- 878–905, எகிப்திய துலுனுது வம்சம்
- 905–941, அப்பாசியக் கலீபகம் (மீண்டும்)
- 941–944, எகிப்திய இக்சிதிது அரசமரபு
- 944–1003, அரபு சியா ஹமதானிகள்
- 1003–1038, பாத்திம கலீபகம்
- 1038–1080, அரபு மிர்தாசித்து வம்சம்
- 1080–1086, அரபு சியா உகய்லிது வம்சம்
- 1086–1118, செல்யூக் பேரரசு
- 1118–1128, துருக்கிய அர்த்துகித்துகள் (Artuqids)
- 1128–1183, துருக்கிய சென்கித்து வம்சம்
- 1183–1260, குர்துகளின் அய்யூப்பிய வம்சம்
- 1260 மார்ச்–அக்டோபர், மங்கோலியப் பேரரசு
- 1260–1400, எகிப்தின் மம்லுக் சுல்தானகம்
- 1400 தைமூரிய வம்சம்
- 1400–1516, எகிப்தின் மம்லுக் சுல்தானகம் (மீண்டும்)
- 1516–1918, உதுமானியப் பேரரசு
- 1920 மார்ச் – சூலை, சிரியாவின் அரபு இராச்சியம்
- 1920–1924, பிரான்சு நாட்டின் கீழ் அலெப்போ அரசு
- 1924–1946, பிரான்சு நாட்டின் கீழ் சிரியா மற்றும் லெபனான்
- 1946–1958, சிரியக் குடியரசு
- 1958–1960, ஐக்கிய அரபுக் குடியரசு
- 1960– தற்கால சிரியா  
கடவுளின் கோயில்]]  
<>  
</>
# பண்டைய அலெப்போ நகரம்

## பண்டைய நகரத்தின் பராமரிப்பு

பண்டைய அலெப்போ நகரம் பெரிய வணிக மையமாக இருந்தது. இந்நகரம் கிழக்கே மெசொப்பொத்தேமியா, நடு ஆசியா, தெற்காசியாவிற்கும் மேற்கே பண்டைய எகிப்து, பண்டைய கிரேக்கம் மற்றும் உரோமைப் பேரரசுகளுக்கு இடையே வணிக மையமாக திகழ்ந்தது.  
பண்டைய அலெப்போ நகரம் பெரிய வணிக வீதிகளும், வணிக வளாகங்களும், தேவாலயங்களும், மசூதிகளும், மதராசாக்களுடன் கூடியதாக இருந்தது. இரண்டாம் உலகப் போருக்குப் பின் 1954-இல் பண்டைய அலெப்போ நகரம் மறுசீரமைக்கப்பட்டது.  
1954 - 1983-க்குள் பண்டைய அலெப்போவின் வரலாற்றுச் சிறப்புமிக்க கட்டிடங்கள் தவிர்த்து பிற கட்டிடங்கள் இடிக்கப்பட்டு, மேற்கத்திய கட்டிடக் கலைஞர்களால் நவீன பல மாடி கட்டிடங்கள் நிறுவப்பட்டது நகரம் பொலியுறுத்தப்பட்டது. 1986-இல் பண்டைய அலெப்போ நகரத்தை யுனெஸ்கோ நிறுவனம் உலகப் பாராம்பரியக் களங்களில் ஒன்றாக அறிவிக்கப்பட்டது.
# பண்டைய அலெப்போ நகரம்

## இதனையும் காண்க

- டமாஸ்கஸ்
- பண்டைய அண்மை கிழக்கின் நகரங்கள்
# வயநாடு காந்தகசாலா அரிசி

**வயநாடு காந்தகசாலா அரிசி** என்பது கேரள மாநிலம் வயநாடு மாவட்டத்தில் விவசாயிகளால் சாகுபடி செய்யப்படும் ஒருவகை அரிசியாகும். வயநாடு மாவட்டத்திலுள்ள பனமரம், சுல்தான் பத்தேரி, மற்றும் மனந்தவாடி ஆகிய பகுதிகளில் இந்த வகை நெல் சாகுபடி செய்யப்படுகிறது. அப்பகுதிகளி உள்ள பழங்குடி சமூகங்களின் உறுப்பினர்களால் பெரும்பாலும் பயிரிடப்படும் அரிசி வகை காந்தக சாலா அரிசி வகை ஆகும். 2010 ஆம் ஆண்டு நிலவரப்படி, காந்தகசாலா அரிசி வகை 327 ஹெக்டேர் பரப்பிலும், ஜீரகசலா அரிசி வகை 22 ஹெக்டேரிலும் பயிரிடப்படுகிறது. வயநாட்டில் பயிரிடப்படும் இரண்டு வகையான வாசனை நெல் வகைகளில் காந்தகசாலா நெல் வகையும் ஒன்றாகும். மற்றொன்று *ஜீரகசலா அரிசி*வகையாகும் . இவ்விரண்டு வகைகளும் பாஸ்மதி அரிசி மற்றும் மல்லிகை அரிசி போன்ற நறுமணமுள்ள அரிசி வகைகளுடன் போட்டியிடும் திறன் கொண்டவை என அடையாளம் காணப்பட்டுள்ளன. நோயைத் தடுக்கும் பண்புகள், அதிக ஊட்டச்சத்து மதிப்பு, சிறந்த சுவை மற்றும் சமையல் பண்புகள் காரணமாக, இந்த வகை காந்தகசாலா மற்றும் ஜீரகசாலா அரிசி வகைகள் பாரம்பரியமாக திருமண விருந்துகள் போன்ற சிறப்பு சந்தர்ப்பங்களில் சமையலுக்குப் பயன்படுத்தப்படுகின்றன.
# வயநாடு காந்தகசாலா அரிசி

## வகைப்படுத்துதல்

காந்தகசாலா அரிசியை உருவாக்கிய தேசிய தாவர மரபணு வள பணியகம் (NBPGR) மற்றும் சர்வதேச தாவர மரபணு வள நிறுவனம் (IPGRI) ஆகியவை உருவாக்கிய விவரிப்புகளின் அடிப்படையில் எம்.எஸ். சுவாமிநாதன் ஆய்வு நிறுவனம் (எம்.எஸ்.எஸ்.ஆர்.எஃப்) இந்த வகை அரிசியை வகைப்படுத்தியுள்ளது. இந்த நெல்லுக்கான பண்புகளை விவரிக்க 40 க்கும் மேற்பட்ட விளக்கங்கள் பயன்படுத்தப்பட்டுள்ளன. எம்.எஸ். சுவாமிநாதன் ஆய்வு நிறுவனம் நிறுவிய, வயநாட்டின் கல்பேட்டாவில் உள்ள, சமூக வேளாண் பல்லுயிர் மையம் 1997 முதல் இந்த சிறப்பு வகை அரிசியைப் பாதுகாக்கும் முயற்சிகளில் தீவிரமாக ஈடுபட்டுள்ளது.
# வயநாடு காந்தகசாலா அரிசி

## உழவர் வகைகளுக்கான சான்றிதழ்

காந்தகாசலத்தின் நெல் விதைகள், ஜீரகாசலா மற்றும் மேலும் நான்கு வகைகளுக்கு, ‘உழவர் வகைகள்’ என்ற சான்றிதழைப் பயிர்வகைகள் பாதுகாப்பு மற்றும் விவசாயிகள் உரிமைகள் ஆணையம், வேளாண் அமைச்சகம், இந்திய அரசு ஆகியவற்றின் விதிகளின் கீழ் உழவர் வகைகளாகச் சான்றிதழ் வழங்கப்பட்டது. எம்.எஸ். சுவாமிநாதன் ஆய்வு நிறுவனத்தின் சமூக வேளாண் பல்லுயிர் மையத்தின் வழிகாட்டுதலின் கீழ் வயநாட்டின் பாரம்பரிய நெல் சாகுபடியாளர்களின் சங்கமான சீட் கேரின் (விதைப் பாதுகாப்பு) முயற்சியால் இது சாத்தியமானது. தேசிய அளவில், இந்த சான்றிதழ் இதுவரை 545 வகைகளுக்கு வழங்கப்பட்டுள்ளது, ஆனால் வயநாடு அரிசி வகைகள் தனித்துவமானவை, ஏனெனில் இச்சான்றிதழ் ஒரு "உழவர் சமூகத்திற்கு" வழங்கப்பட்ட பிரிவின் கீழ் உள்ளது.
# வயநாடு காந்தகசாலா அரிசி

## புவியியல் சார்ந்த குறியீடு பதிவு

ஜீரகசலா அரிசி மற்றும் காந்தகசாலா அரிசி இரண்டும் 2010 ஆம் ஆண்டில் இந்திய அரசின் புவியியல் சார்ந்த குறியீடு<nowiki/>கள் பதிவேட்டில் பதிவு செய்யப்பட்டுள்ளன. இது கேரள வேளாண் பல்கலைக்கழகம் மற்றும் வயநாடு ஜில்லா நெல்லுப்படக்க கர்ஷகா சமிதி ஆகியவற்றின் கூட்டு முயற்சியால் ஏற்பட்டது. இது வேளாண்-சுற்றுச்சூழல் நிலைமைகள், இயற்கைக் கரிம சாகுபடி முறைகள், சாகுபடிகளின் பாரம்பரிய மரபணு தயாரிப்பு மற்றும் தனித்துவமான செயலாக்க தொழில்நுட்பங்கள் ஆகியவை ஜீரகசலா மற்றும் காந்தகாசலா அரிசி வகைகளின் குறிப்பிட்ட நறுமணத்தையும் சுவையையும் உருவாக்கியுள்ளன.
# இந்திய அமைச்சரவைச் செயலாளர்

**அமைச்சரவைச் செயலாளர்** ( IAST : ) என்பவர் இந்திய அரசின் மிக உயர்ந்த நிர்வாக அதிகாரி மற்றும் இந்தியக் குடியியல் பணிகளின் மிக மூத்த அரசு ஊழியர் ஆவார். ஓர் அமைச்சரவை செயலாளர் குடியியல் பணிகள் கழகம், அமைச்சரவை செயலகம், இந்திய நிர்வாக சேவை (ஐ.ஏ.எஸ்) மற்றும் அரசாங்கத்தின் அலுவல் விதிகளின் கீழ் அனைத்து குடிமைப் பணிச் சேவைகளின் *முன்னாள் அலுவலர்* தலைவராகவும் உள்ளார். அமைச்சரவைச் செயலாளர் இந்திய ஆட்சிப் பணியின் மிக மூத்த உயரிய பதவியில் உள்ளார், இந்திய முன்னுரிமை வரிசையில் பதினொன்றாவது இடத்தில் உள்ளார் . அமைச்சரவைச் செயலாளர் பிரதமரின் நேரடி பொறுப்பில் உள்ளார். 2010 முதல், அமைச்சரவை செயலாளரின் பதவிக்காலம் அதிகபட்சமாக நான்கு ஆண்டுகளாக நீட்டிக்கப்பட்டது.
# இந்திய அமைச்சரவைச் செயலாளர்

## வரலாறு

### தோற்றம்

இன்றைய அமைச்சரவையின் முன்னோடி, அக்கால வைசிராயின் நிர்வாக சபை ஆகும். வைஸ்ராய் என்பவர் 1858 முதல் 1947 வரை வைசிராயும் இந்தியத் தலைமை ஆளுநரும் ஆவார். இந்த வைசிராயின் தனிச் செயலாளர் தலைமையில் ஒரு தலைமைச் செயலகம் இருந்தது. முதலில், இந்த செயலகத்தின் பங்கு நிர்வாக சபை தொடர்பான ஆவணங்களை கவனித்துக்கொள்வது மட்டுமேயாக இருந்தது. ஆனால் இந்த நிர்வாக சபையின் கீழ் தனிப்பட்ட துறைகளின் பணிகள் அதிகரித்தபோது, செயலகத்தின் பணிகளும் மிகவும் சிக்கலானவையாக மாறின. வைசிராயின் தனிச் செயலாளர் செயலகத்தின் செயலாளராக அறியப்பட்டார். துறைகளின் பணிகளை ஒருங்கிணைப்பது செயலகத்தின் முக்கியப் பணியாக மாறியது காலப்போக்கில் இந்த பதவி மிகவும் சக்திவாய்ந்ததாக மாறியது. 1946 ஆம் ஆண்டில், செயலகம் அமைச்சரவைச் செயலகமாகவும், செயலாளர் அமைச்சரவைச் செயலாளராகவும் ஆனார்.  
1947 இல் சுதந்திரத்திற்குப் பிறகு, செயலகத்தின் செயல்பாடுகள் பெரிய மாற்றங்களைச் சந்தித்தன. பொருளாதார, பாதுகாப்பு மற்றும் உளவுத்துறை தொடர்பான தொடர் குழுக்கள் அமைச்சரவை செயலகத்தின் கீழ் அமைக்கப்பட்டன. சுதந்திரத்திற்குப் பிறகு உருவாக்கப்பட்ட பெரும்பாலான துறைகள் அமைச்சரவை செயலகத்தின் கீழ் செயல்பட்டு பின்னர் அந்தந்த அமைச்சகங்களுக்கு வழங்கப்பட்டன. குடிமைப் பணி சேவையில் செயலகம் சந்திக்கும் அன்றாடச் சவால்களை எதிர்கொள்ளும் திறன்களும் தகுதியும் இருப்பதை உறுதி செய்வதற்கும், அரசு ஊழியர்கள் நியாயமான மற்றும் ஒழுக்கமான சூழலில் பணியாற்றுவதற்கும் இந்த அமைச்சரவைச் செயலாளர் பதவியில் இருப்பவரே முழுப் பொறுப்பு ஆகும்.
# இந்திய அமைச்சரவைச் செயலாளர்

## செயல்பாடுகள் மற்றும் சக்தி

அமைச்சரவை செயலாளரின் செயல்பாடுகள் பின்வருமாறு:அமைச்சரவை செயலகத்திற்கு தலைமை தாங்குகிறார். மத்திய அரசின் தலைமை ஒருங்கிணைப்பாளராக செயல்படுகிறார் இந்திய ஆட்சிப் பணி<nowiki/>கள் கழகத்தின் தலைவராக செயல்படுகிறார். இதனுடன் செயலாளர், கூடுதல் செயலாளர் மற்றும் இணை செயலாளர் பதவிகளுக்கு அதிகாரிகளை மேம்படுத்துவது தொடர்பாகப் பரிந்துரை செய்கிறார். நிர்வாக செயலாளர்கள் குழுவின் தலைவராகச் செயல்படுகிறார். மாநிலங்களின் தலைமை செயலாளர்களின் மாநாட்டின் தலைவராகச் செயல்படுவது. நியமனத்திற்கான அமைச்சரவைக் குழுவின் (ஏ.சி.சி) செயலாளர் மற்றும் கூடுதல் செயலாளர் பதவிகளில் உள்ள அதிகாரிகளின் பதவிகளைப் பரிந்துரைப்பது. மூத்த தேர்வு வாரியத்தின் தலைவராக செயல்படுகிறார், இதனால் மத்திய அரசாங்கத்தில் இணை செயலாளர் பதவியில் உள்ள அதிகாரிகளை அமைச்சரவையின் நியமனக் குழுவுக்கு (ஏ.சி.சி) பரிந்துரைக்கிறார். பிரதமரின் மூத்த ஆலோசகராக செயல்படுகிறார்.அமைச்சர்கள் சபைக்கு உதவி வழங்குதல். அமைச்சரவையின் நிகழ்ச்சி நிரலைத் தயாரித்து அதன் கூட்டங்களைப் பதிவு செய்தல். நெருக்கடிகளின் போது நிர்வாகத்திற்கு தொடர்ச்சி மற்றும் உறுதித் தன்மையின் ஒரு கூறுகளை வழங்கவும் செய்கிறார்.  
அலுவலகமாகும் ]]
# இந்திய அமைச்சரவைச் செயலாளர்

## இதனையும் காண்க

- நடுவண் தலைமைச் செயலகம் (இந்தியா)
# யுவராணி

**யுவராணி** என்பவர் தமிழ்த் திரைப்படம் மற்றும் தொலைக்காட்சி நடிகை ஆவார். இவர் 1990-இல் இருந்து செந்தூரப் பாண்டி (1993), பாட்ஷா (1995), செல்லக்கண்ணு (1995) போன்ற பல திரைப்படங்களில் நடித்துள்ளார். சித்தி (1999-2001) மற்றும் தென்றல் (2009-2015) போன்ற தொடர்களில் நடித்ததன் மூலம் தொலைக்காட்சித்துறையில் மிகவும் புகழ் பெற்ற நடிகை ஆனார்.
# யுவராணி

## நடிப்புத் துறை

இவர் முதல் நடிக்க ஒப்பந்தம் செய்த திரைப்படம் *தம்பி ஊருக்கு புதுசு* ஆனால் திரைப்படம் வெளியிடுவதற்கு தாமதம் ஆனதால் கை. பாலசந்தர் இயக்கிய அழகன் என்ற திரைப்படம் மூலம் 1991-இல் நடிப்புத்துறைக்கு அறிமுகம் ஆனார். இந்த திரைப்படத்தில் கதாநாயகனான மம்முட்டியும் மற்றும் நாயகியாக பானுப்பிரியா, மதுபாலா ஆகியோர் நடித்துள்ளாரர்கள். இதே ஆண்டில் *தம்பி ஊருக்கு புதுசு* என்ற திரைப்படத்தில் ஜெயந்தி என்ற கதாபாத்திரம் மூலம் நடிகர் செல்வாவுக்கு ஜோடியாக நடித்துள்ளார். ஆனந்த் ராஜ், ஸ்ரீவித்யா, வடிவுக்கரசி, கவுண்டமணி போன்ற பலர் நடித்துள்ளார்கள். 1992-இல் இயக்குநர் எஸ்.ஏ. ராஜ்குமார் இயக்கிய புது வருஷம் என்ற திரைப்படத்தில் நடித்துள்ளார்.  
1993-இல் ஜாதி மல்லி என்ற திரைப்படத்தில் முகேஷ், குஷ்பூ, வினீத் ஆகியோருடன் நடித்துளளார். இத்திரைப்படத்தை கை. பாலசந்தர் திரைக்கதை எழுதி இயக்கியுள்ளார். அதே ஆண்டில் கங்கை அமரன் இயக்கிய கோயில் காளை திரைப்படத்தில் உஷா என்ற கதாபாத்திரத்தில் நடித்தார். இந்த திரைப்படம் இவருக்கு வெற்றியை கொடுக்கவில்லை. இளையராஜா இசை அமைக்க, விஜயகாந்த், கனகா, சுஜாதா போன்ற பலர் நடித்துள்ளார்கள். மற்றும் *மின்மினி பூச்சிகள்* என்ற திரைப்படத்தில் நடிகர் நெப்போலியனுக்கு ஜோடியாக நடித்தார். நடிகர் வெங்கடேஷ் நடித்த *கோண்டப்பள்ளி ராஜா* என்ற தெலுங்கு மொழித் திரைப்படம் மூலம் தெலுங்குத் திரைப்படத்துறையில் அறிமுகமானார். அதை தொடர்ந்து நடிகர் சிரஞ்சீவி நடித்த முத்தா மேஸ்திரி என்ற தெலுங்குத் திரைப்படத்திலும் நடித்துள்ளார். **மாபியா** என்ற மலையாள மொழித் திரைப்படத்தில் *சுதா* என்ற கதாபாத்திரம் மூலம் மலையாளத்து திரைபபடத்துறையில் அறிமுகமானர். அதை தொடர்ந்து செந்தூரப் பாண்டி என்ற திரைப்படத்தில் நடிகர் விஜய்யும் ஜோடியாக நடித்துள்ளர். இந்த திரைப்படத்தில் விஜயகாந்த், கவுதமி, மனோரமா போன்ற பலர் நடித்துள்ளனர்.  
1994-இல் இயக்குநர் திலீப் குமார் இயக்கிய சின்ன மேடம் என்ற திரைப்படத்தில் ராம்கி, நதியா, வினிதா ஆகியோருடன் நடித்துள்ளார். அதே ஆண்டில் நிலா என்ற திரைப்படத்திலும் வீரமணி என்ற திரைபபடத்திலும் நடித்தார். இந்த திரைப்படத்தை பிரேம் மேனன் என்பவர் நடித்து மற்றும் இயக்கியுள்ளார். அவருக்கு ஜோடியாக இவர் நடித்தார்.  
1995-இல் இயக்குநர் சுரேஷ் கிருஷ்ணா இயக்கிய திரைப்படத்தில் நடிகர் ரஜினிகாந்த்க்கு தங்கையாக *கீதா* என்ற துணைக் கதாபாத்திரத்தில் நடித்தார். இவர் நடித்த திரைப்படங்களில் இந்த திரைப்படம் தான் அதிக வசூல் செய்தத் திரைப்படமாகும். அதைத் தொடர்ந்து பசும்பொன் என்ற திரைப்படத்திலும் மற்றும் செல்லக்கண்ணு என்ற காதல் திரைப்படத்தில் நடிகர் விக்னேஷ்க்கு ஜோடியாக நடித்தார். தேவா இசை அமைத்துள்ளார்.
# யுவராணி

## தொலைக்காட்சித் துறை

1996-இல் கை. பாலசந்தர் இயக்கிய காதல் பகடை என்ற தொலைக்காட்ச்சி மூலம் சின்னத்திரைக்கு அறிமுகமானார். அதை தொடர்ந்து 1999-இல் சித்தி என்ற தொடரில் வில்லி கதாபாத்திரத்தில் நடித்துள்ளார். இந்த தொடர் இவருக்கு மிகப் பெரிய வெற்றியை கொடுத்தது. இவர் திரைபபடங்களில் நடித்து பிரபலாமனதை விட இந்த தொடரில் நடித்ததன் மூலம் மிகவும் பிரபலமான நடிகை ஆனார்.
# அரசு அருங்காட்சியகம் (சிவப்ப நாயக்கர் அரண்மனை), ஷிமோகா

, கர்நாடகா, இந்தியா ]]
**அரசு அருங்காட்சியகம் (சிவப்ப நாயக்கர் அரண்மனை)** 17 ஆம் நூற்றாண்டைச் சேர்ந்த கெலாடி நாயக்க வம்சத்தின் பிரபலமான மன்னரான சிவப்ப நாயக்கர் பெயரில் அமைக்கப்பட்ட அருங்காட்சியகமாகும்.
# அரசு அருங்காட்சியகம் (சிவப்ப நாயக்கர் அரண்மனை), ஷிமோகா

## அமைவிடம்

இது இந்தியாவின் கர்நாடக மாநிலத்தில் உள்ள ஷிவமோகா மாவட்டத்தின் தலைமையகமான ஷிவமோகா நகரில் (முன்பு இவ்வூர் ஷிமோகா என்று அழைக்கப்பட்டது) அமைந்துள்ளது. இந்த அருங்காட்சியகத்திற்கு நாயக்க மன்னரின் பெயர் சூட்டப்பட்டிருந்தாலும், கலை வரலாற்றாசிரியர் ஜார்ஜ் மைக்கேலின் கூற்றுப்படி, இந்த அரண்மனை பங்களா உண்மையில் 18 ஆம் நூற்றாண்டில் மைசூரை ஆட்சி செய்த ஆட்சியாளர் ஹைதர் அலியால் கட்டப்பட்டது . இரண்டு மாடி கட்டிடத்தில் ஒரு *தர்பார்* மண்டபம் அமைந்துள்ளது. அது "நோபல் கோர்ட்" எனவும் அழைக்கப்படுகிறது. அந்த மண்டபத்தில் பெரிய மரத் தூண்கள் மற்றும் அலங்கார வளைவுகள் போன்றவை அமைந்துள்ளன. பக்கங்களிலும் வாழும் அறைகள் உள்ளன. மேல் மட்டத்தில் உள்ள பால்கனி அமைப்புடன் மண்டபத்திற்குள் கூடமும் அமைந்துள்ளது. அருகேயுள்ள பகுதிகளிலுள்ள கோயில்கள் மற்றும் தொல்பொருள் அகழ்வாராய்ச்சி செய்யப்பட்ட இடங்களிலிருந்து சேகரிக்கப்பட்ட ஏராளமான தொல்பொருட்கள், ஹொய்சாலா காலத்தைச் சேர்ந்த சிற்பங்கள், கல்வெட்டுகள் மற்றும் நடு கற்கள் மற்றும் பிற்காலத்தைச் சேர்ந்தவையும் அரண்மனை மைதானத்தில் காட்சிக்கு வைக்கப்பட்டுள்ளன.
# அரசு அருங்காட்சியகம் (சிவப்ப நாயக்கர் அரண்மனை), ஷிமோகா

## நிர்வாகம்

இந்த கட்டிடம் கர்நாடக மாநிலத்தின் இந்திய தொல்பொருள் ஆய்வின் பிரிவின் கீழ் பாதுகாக்கப்பட்ட நினைவுச்சின்னமாக அமைந்துள்ளது.
# அரசு அருங்காட்சியகம் (சிவப்ப நாயக்கர் அரண்மனை), ஷிமோகா

## சிறப்பு

பத்ராவதி, குருபுரா, பள்ளிகேவ், சளுரு, பசவப்பட்டினா, ஷிகரிபுரா, பருரு, பெலகுட்டி, கல்குரே போன்ற ஷிமோகாவைச் சுற்றி அமைந்துள்ள இடங்களில் மேற்கொள்ளப்பட்ட தொல்பொருள் அகழ்வாராய்ச்சியின்போது கண்டுபிடிக்கப்பட்ட பொருள்களும், அருகிலிள்ள கோயிலிருந்து கொணரப்பட்ட பொருள்களும் இங்கு காட்சிப்படுத்தப்பட்டுள்ளன. இந்த இடங்கள் அனைத்தும் ஷிமோகாவைச் சுற்றி அமைந்துள்ள நகரங்களாகும். ஹரப்பா, மொகஞ்சாதாரோ கலை அமைப்புகளைக் கொண்டு அமைந்துள்ள கலைப்பொருள்கள், பாத்திரங்கள், ஆயுதங்கள் உள்ளிட்ட பல அரிய பொருள்கள் இங்கு காணப்படுகின்றன. இங்கு வரலாற்றுக் கால ஓலைச்சுவடிகள் அதிக எண்ணிக்கையில் பாதுகாக்கப்பட்டு வருகின்றன. அவ்வாறு பாதுகாக்கப்பட்ட ஓலைச் சுவடிகளில் மகாபாரதம், ராமாயணம், குமார விசயரின் பாரதம் ஆகியவற்றின் ஓலைச்சுவடிகளும், பிரபலமான பொருண்மைகளில் அமைந்துள்ள பிற ஓலைச்சுவடிகளும் உள்ளன. இந்த அருங்காட்சியகத்தில் பல்வேறு காலங்களைச் சேர்ந்த காசுகள், படைக் கருவிகள், அரச முத்திரைகள் காணப்படுகின்றன. மேலும் அரச வம்சத்தினரின் பரம்பரையினர் பயன்படுத்தி வந்த பொருள்களும் காட்சிக்கு வைக்கப்பட்டுள்ளன. அவற்றுள் கேளடி மன்னர்களால் பயன்படுத்தப்பட்டு வந்த வில்கள், கத்தி, துப்பாக்கிகள் மற்றும் பிற ஆயுதங்கள் காணப்படுகின்றன. ஹோய்சல மன்னர்களிடமிருந்து கொண்டுவரப்பட்ட பல வகையான அரிய வகைக் கற்களும் இங்கு காட்சியில் உள்ளன. சிவப்ப நாயக்கர் சிஷ்டின சிவப்ப நாயக்கர் என்றழைக்கப்படுகிறார். அதற்கான ஒரு காரணமும் உண்டு. அவர் சிஸ்ட் எனப்படுகின்ற ஒரு வரியை விதித்ததால் அதனை நினைவுகூறும் வகையில் அவர் அவ்வாறாக அழைக்கப்பட்டு வந்துள்ளார். விரைவில் இந்த அருங்காட்சியகம் ஒரு தனித்த சிறப்பான இடத்தை ராக்கெட்டுகளின் மூலமாகப் பெறவுள்ளது. உலகில் முதன்முதலாக இந்த அருங்காட்சியகத்தில் 150க்கும் மேற்பட்ட ராக்கெட்டுகள் காட்சிப்படுத்த ஏற்பாடுகள் நடைபெற்று வருகின்றன. அவை பல்வேறு வகைகளைச் சார்ந்தவையாக அமைந்திருக்கும். நகரா என்னுமிடத்தில் உள்ள நகராஜா ராவ் பண்ணையில் நூற்றாண்டு கால குளத்தினை வெட்டுவதற்காக முயற்சிகள் மேற்கொள்ளப்பட்டபோது இந்த பொருள்கள் கிடைத்துள்ளன.
# சரளைக் கல்

**சரளைக் கல்**(ஆங்கிலம்: Gravel ) என்பது பாறையின் சிறுதுண்டங்களின் இலகுவான சேர்மானம் ஆகும். சரளைக் கல் துணிக்கைகளின் அளவின் அடிப்படையில் வகைப்படுத்தப்படுவதுடன் மணிகள் முதல் பாறைத்துண்டு வரைப் பல வகையில் அமையும். துணிக்கையின் அளவின் அடிப்படையில் சரளைக் கற்களை மணியளவான சரளைக் கற்கள் கூழங்கற்கள் என வகைப்படுத்தலாம். ISO 14688 தரத்தின் படி சரளைக் கற்கள் நுண்ணியது, நடுத்தரம், பெரியது என 2&nbsp;mm க்கு 6.3&nbsp;mm க்கு 20&nbsp;mm க்கு 63&nbsp;mm ஆக வகைப்படுத்தப்படும். ஒரு கனமீட்டர் சரளைக் கல் திணிவளவில் 1,800 கி.கி (கன அடியின் திணிவு 3,000 இறத்தல்) ஆகும்.  
சரளைக் கற்கள் வணிக ரீதியில் பல்வேறு உபயோகங்களைக் கொண்ட ஒரு உற்பத்திப் பொருள் ஆகும். வீதிகளின் மேற்பரப்புகள் சரளைக் கற்களால் படலிடப் படுகின்றன. உலக அளவிலே அதிக வீதிகள் பைஞ்சுதைகளால் அல்லது கருங்காரைகளால் படலிடப்படுவதிலும் அதிக அளவில் சரளைக் கற்களால் படலிடப் படுவது அதிகமாகும்.; உருசியாவில் மட்டும் சரளைக் கல் வீதிகள் காணப்படுகின்றன. பைஞ்சுதை உற்பத்தியிலும் மணலும், சரளைக் கல்லும் முக்கியமானதாகும்.
# சரளைக் கல்

## புவியியல் உருவாக்கம்

சரளைக் கல் படிவுகள் கானப்படுதல் பொதுவான புவியியல் கட்டமைப்பு ஆகும். பாறைகள் வானிலையாலழிதல் மற்றும் அரிப்புக்குள்ளாவதால் இவை உருவாகின்றன. நீரோட்டங்கள் மற்றும் அலைகள் சரளைக் கற்களின் தேக்கத்தை பெருமளவாக்குகின்றன. இதனால் சில வேளைகளில் சரளைக் கற்கள் இறுக்கமடைந்து கலப்புப் பாறைகள் எனப்படும் அடையற் பறைகளாக மாறுகின்றன. இயற்கை சரளைக் கற்கள் மனிதத் தேவைகளுக்கு குறைவாகக் கிடைக்கும் சந்தர்ப்பங்களில் சுண்ணாம்புக் கல், கருங்கள் மற்றும் மட்கல் முதலானவை கல் உடைக்கும் வேலைத்தலங்களில் உடைக்கப்படுகின்றன.  
சரளைக் கல் உடைக்கும் வேலைத் தலங்கள் சரளைக் கற்குழிகள் எனப்படும். தெற்கு இங்கிலாந்து குறிப்பாக அதிக அளவு சரளைக் கல்லினை வைத்திருப்பதற்காக காரணம் பனியுகத்திலிருந்து அதிக அளவிலான சரளைக் கற் படிவுகள் ஏற்பட்டமையாகும்.
# சரளைக் கல்

## புவியியல் உருவாக்கம்

### புதிய உற்பத்திகள்

2006 இன் படி, ஐக்கிய அமெரிக்க நாடுகள் தன் உலகில் சரளைக் கல் நுகர்வில் முன்னணியில் உள்ளனர்.
# சரளைக் கல்

## சொற்பிறப்பியல்

சரளைக் கற்கள் என்பதை குறிக்க்கும் ஆங்கில சொல்லான *gravel* பிரேடொன் மொழியிலிருந்து வந்ததாக கருதப்படுகின்றது. பிரேடொன் மொழியில் "grav" என்பது கரையோரம் என்பதைக் குறிக்கும். கரையோரத்தில் காணப்படும் சிறுகற்கள் என அது கூறப்பட்டாலும் பல அகராதிகளில் இது புறக்கணிக்கப்பட்டுள்ளது. பழைய பிரேஞ்சுச் சொல்லான *gravele* or *gravelle*.  
சரளைக் கல் என்பது பொதுவாக பல்வேறு அளவுடைய கற்கள், மண், களி என்பவற்றின் கலவையாயிருத்தல் ஆகும். அமெரிக்கன் ஆங்கிலத்தில் சிறு துண்டுகளாக உடைக்கப்பட்ட குன்றுகள் துகள் கல் எனப்படும்.
# சரளைக் கல்

## சரளைக் கற்களின் வகைகள்

சரளைக் கல் குழியில் மணல் மற்றும் சரளைக் கல் வேறாக்கிS]]  
சரளைக் கற்களின் வகைகளாவன:  
- **ஆற்றங்கரைச் சரவைக் கல்**: மணல் அல்லது களியுடன் கலந்ததாக ஆற்றங்கரைகளில் படிந்து கானப்படும் சரவைக் கற்கள்.
- **இருக்கை சரளைக் கல்**: பள்ளத்தாக்குகள் அல்லது ஓடைகளின் கரைகளில் மற்றும் ஓடைகளின் அடிகளில் படிந்து காணப்படும்.
- **சிற்றோடைக் கல்**: இது கோள வடிலாக சீராக்கப்பட்டு காணப்படும். இத்தகைய கற்கள் பைஞ்சுதை தயாரிப்பதற்கு பெருமளவில் பயன்படுகின்றது.
- **உடைக்கப்பட்ட கற்கள்**:பாறைகளில் இருந்து பல்வேறு அளவுகளில் உடைக்கப்பட்ட கற்கள் இவையாகும். தேவைக்கு ஏற்ப இவை தயாராகும். பொதுவாக வீதிகள் அமைப்பதற்கு தார் உடன் இது சேர்த்துப் பயன்படும். கருங்கல், தொலமைட்டு கல் மற்றும் சுண்ணக்கல் முதலானவற்றிலிருந்து உடைக்கப்ப்ட்ட கற்கள் பெறப்படும்.
- **நுண் சரளைக் கல்**: 2 முதல் 8 மில்லிமீட்டர் வரையிலான விட்டத்தைக் கொண்ட துணிக்கை அளவுடைய சரளைக் கற்கள் நுண் சரளைக் கற்கள் எனப்படும்.
- **கற்றுகள்**: மிக நுண்ணிய சரளைக் கற்களின் துகள்கள். இவை அரிக்கப்படும்போது இறுதிநிலையில் கிடைப்பனவாகும். நுன் துகள்களாக் காணப்படும்.
- **தங்கல் சரளைக் கற்கள்**: நுண் துணிக்கைகளை அகற்றிய பின்னர் சேரும் சரளைக் கற்கள் தங்கல் சரளைக் கற்கள் எனப்படும்.
- **பணங்கட்டிய சரளைக் கல்**: பொன் முதலான விலை மதிப்புள்ள உலோக அகழ்வின் போது கிடைக்கும் சரளைக் கற்கள் பணங்கொடுத்த சர்ளைக் கற்கள் எனப்படும்.
- **பட்டாணி சரளைக் கல்**: சிறிய உருண்டை வடிவிலான சரளைக் கற்கள். வீதிகள் அமைப்பதிலும் வீடுகளிலுள்ள நீரலங்கார தடாகங்களிலும் இடப்படும்.
- **அடிவார சரளைக் கல்**: மலை அருவிகளினால் உயரமான பகுதிகளிலிருந்து எடுத்துவரப்பட்டு சம தரைகளில் படிவாகி காணப்படும் சரளைக் கர்கள் இவை ஆகும்.
- **சமவெளி சரளைக் கற்கள்**: மலைச் சமவெளிகளில் காணப்படும் சரளைக் கற்கள் இவை ஆகும்.
# சரளைக் கல்

## தாவர வாழ்வுடனான தொடர்பு

சரளைக் கற்கள் அதிகளவாகக் காணப்படும் பகுதிகளில் தவர வளர்ச்சி சிறப்பற்றதாக காணப்படுவதாக அறியப்பட்டுள்ளது. இந்த பாதிப்பான விளைவுக்குக் காரணம், சரளைக் கற்கள் ஈரலிப்பை தேக்குவதில் திறனற்றவை. அதே போல் போசணைக் கனியுப்புகளை கொண்டிருப்பதிலும் போதாமை கொண்டது. இதனால் சரளைக் கற்கள் பெரும்பாலான கனியுப்புக்களை குறைந்த அலவிலேயே கொண்டிருக்கின்றது.
# கெயில் கிம்

2002 இல் உலக மற்போர் மகிழ்கலை நிறுவனத்தில் சேருவதற்கு முன்பு கிம் தனது தொழில் மல்யுத்தத்தை கனேடிய-அமெரிக்க சுயாதீன சுற்றுகளில் இருந்து தொடங்கினார், . தனது முதல் போட்டியிலேயே வாகையாளர் பட்டத்தினை வென்ற முதல் பெண் என்ற பெருமையைப் பெற்றார். கிம் செப்டம்பர் 2005 இல் டி என் ஏ மல்யுத்தப் போட்டிகளில் சேர்ந்தார். இறுதியில் அக்டோபர் 2007 இல் டி.என்.ஏ நாக் அவுட் வாகையாளர் பட்டத்தினைப் பெற்றார். பின்னர் இவர் ஆகஸ்ட் 2008 இல் டி.என்.ஏவை விட்டு வெளியேறினார், மூன்று மாதங்களுக்குப் பிறகு உலக மற்போர் மகிழ்கலை நிறுவனத்திற்குத் திரும்பினார், அங்கு இவர் 2011 வரை மல்யுத்தப் போடிகளில் ஈடுபட்டு வந்தார். 2012 ஆம் ஆண்டில் புரோ ரெஸ்லிங் இல்லஸ்ரேட்டட் வெளியிட்ட மிகச் சிறந்த பெண் மல்யுத்த வீராங்கனைகளின் பட்டியலினை வெளியிட்டது. அதில் இவர் முதலிடம் பெற்றார். மேலும் 2016 ஆம் ஆண்டில் இவர் டி என் ஏ ரெஸ்லிங் *ஹால் ஆஃப் பேமாக* அறிவிக்கப்பட்டார்.
# கெயில் கிம்

## தொழில்முறை மல்யுத்த வாழ்க்கை

### சுயாதீன சுற்று (2000-2002, 2005)

ரைர்சன் பல்கலைக்கழகத்தில் பட்டம் பெற்ற பிறகு, கிம் ஒரு தொழில்முறை மல்யுத்த வீரராக மாற முடிவு செய்து டொராண்டோவில் உள்ள ரான் ஹட்ச்சனின் ஸ்கூல் ஆப் புரோ மல்யுத்தத்தில் சேர்ந்தார். ஸ்கொயர் சர்கிள் புரோ மல்யுத்த ஜிம்மில், ராப் எட்செவாரியாவிடம் இருந்து கூடுதல் பயிற்சி பெற்றார். இவர் டிசம்பர் 2000 இல் அங்கு அறிமுகமானார், அதில் முகமூடி அணிந்து கொண்டு , தெற்கு ஒன்ராறியோவை தளமாகக் கொண்ட அபோகாலிப்ஸ் மல்யுத்த கூட்டமைப்பில் "பூனைகளின் ராணி" எனும் அடை மொழியுடன் இவர் மல்யுத்தம் செய்தார். இருந்த போதிலும் , "மாஸ்க் வெர்சஸ் ஹேர்" போட்டியில் ட்ரேசி ப்ரூக்ஸ் என்பவரால் இவரின் முகமூடி அவிழ்த்துவிடப்பட்டது.. பார்டர் சிட்டி மல்யுத்தம் போன்ற நிகழ்வுகளில் மல்யுத்தம் செய்வதற்காக கிம் கனேடிய சுயாதீன சுற்றுகளில் இரண்டு ஆண்டுகள் கலந்துகொண்டார்.  
உலக மற்போர் மகிழ்கலை நிறுவனத்திலிருந்து விடுவிக்கப்பட்ட பின்னர், கிம் ஜனவரி 22, 2005 அன்று தென் கொரியாவில் மிட்-அட்லாண்டிக் வாகையாளர் ஷிப் மல்யுத்தத்தில் தோன்றினார், ஒரு இணை வாகையாளருக்கான போட்டியில் லாலிபாப்புடன் இணைந்தார், அந்தப் போட்டியில் இவர்கள் மாலியா ஹோசாகா மற்றும் நிடியா ஆகியோரை தோற்கடித்தனர். ஜூன் 26 அன்று உலகத் தொடர் மல்யுத்தப் போட்டிகளில் , ஆஸ்திரேலியாவின் மெல்போர்னில் நடந்த போட்டியில் கிம் அறிமுகமானார், ஒற்றையர் போட்டியில் நிடியாவிடம் தோற்றார். இரண்டு நாட்களுக்குப் பிறகு சிட்னியில் நடந்த மற்றொரு டபிள்யூ எஸ் டபிள்யூ நிகழ்வில், கிம் நிடியாவை மறுபடியும் தோற்கடித்தார். அடுத்த நாள் இரவு, கிம் ஏ.ஜே. ஸ்டைல்களுடன் இணைந்து நிடியா மற்றும் கிறிஸ்டோபர் டேனியல்ஸை ஆகிய கலவை இணையினை தோற்கடித்தனர்.
# கசக் கானரசு

**கசக் கானரசு** என்பது தங்க நாடோடிக் கூட்டத்தின் பின்வந்த ஒரு அரசு ஆகும். இது 15ஆம் நூற்றாண்டிலிருந்து 19ஆம் நூற்றாண்டு வரை தோராயமாக தற்கால கசகஸ்தான் குடியரசின் பகுதிகளை உள்ளடக்கியிருந்தது. அதன் அதிகபட்ச பரப்பளவை கொண்டிருந்தபோது இந்த கானரசு கிழக்கு குமனியாவிலிருந்து (தற்கால மேற்கு கசகஸ்தான்) பெரும்பாலான உஸ்பெகிஸ்தான், கரகல்பாக்ஸ்தான் மற்றும் சிர் தர்யா ஆறு வரை இருந்த பகுதிகளை உள்ளடக்கியிருந்தது. மேலும் உருசியா மற்றும் ஈரானில் உள்ள ஆஸ்ட்ரகான் மற்றும் குராசான் மாகணங்களுக்கு எதிரான ராணுவ நடவடிக்கைகளிலும் ஈடுபட்டிருந்தது. இது அடிமை வணிகத்தைலும் ஈடுபட்டிருந்தது. உருசியா மற்றும் நடு ஆசியா ஆகிய அண்டை நாடுகளின் மீது அவ்வப்போது தாக்குதல்களையும் நடத்தி வந்தது. எனினும் பிற்காலத்தில் தொடர்ச்சியான ஒயிரட் மற்றும் சுங்கர் படையெடுப்புகளால் இது பலவீனமடைந்தது. இதன் காரணமாக மூன்று நாடுகளாக பிரிந்தது. அவையும் படிப்படியாக தங்களது நிலையை இழந்து உருசியப் பேரரசில் இணைத்துக் கொள்ளப்பட்டன. இது நிறுவப்பட்ட நிகழ்வானது கஸகஸ்தான் நாட்டின் தொடக்கம் என கருதப்படுகிறது. 2015ஆம் ஆண்டு கசக் கானரசின் 550வது ஆண்டு விழா கொண்டாடப்பட்டது.
# கசக் கானரசு

## வரலாறு

1227 இல் ஆரம்பக் கசக் அரசானது புல்வெளியில் தங்க நாடோடி கூட்ட பேரரசுக்குள் உருவாக்கப்பட்டது. அந்த கசக் அரசின் பெயர் வெள்ளை நாடோடிக் கூட்டம் ஆகும். தங்க நாடோடிக் கூட்டத்திலிருந்து பிரிந்த பிறகு 1361 இல் வெள்ளை நாடோடி கூட்டமானது சுதந்திரமான அரசாக சில காலத்திற்கு நீடித்தது. சில நேரங்களில் வெள்ளை நாடோடி கூட்டமானது நீல நாடோடிக் கூட்டத்துடன் இணைந்து தங்க நாடோடிக் கூட்டம் நிறுவப்பட்டது. ஆனால் 1428 இல் தங்க நாடோடி கூட்டத்தின் கானான பரக் கான் இறந்த பிறகு தங்க நாடோடிக் கூட்டம் மட்டும் பிரியவில்லை. மாறாக, வெள்ளை நாடோடிக் கூட்டமும் பிரிந்தது. வெள்ளை நாடோடிக் கூட்டமானது உஸ்பெக் கானரசு மற்றும் நோகை நாடோடிக் கூட்டம் என்று பிரிக்கப்பட்டது. எஞ்சியிருந்த நிலப்பகுதிகள் தெற்கில் முஸ்தபா கான் மற்றும் வடக்கில் முகமது கான் ஆகியோரிடையே பிரித்துக் கொள்ளப்பட்டது. உஸ்பெக் கானரசானது தற்கால கசகஸ்தானின் பெரும் பகுதிகளைக் கொண்டிருந்தது. இது அபுல்-கய்ர் கானால் ஆட்சி செய்யப்பட்டது. அபுல்-கய்ர் கான் பரக் கானை கொல்வதில் சதி செய்து இருந்தார். அபுல்-கய்ர் கானின் தலைமையின் கீழ் உஸ்பெக் கானரசானது ஊழல் நிறைந்த, நிலையற்ற மற்றும் அடிக்கடி உள்நாட்டு பிரச்சினைகளை எதிர்கொண்ட பலவீனமான அரசானது. நிலைமையை இன்னும் மோசமாக்க உஸ்பெக் கானரசானது ஒயிரட்டுகளால் அடிக்கடி தாக்குதலுக்கு உள்ளானது. அவர்கள் நாடோடி குடியிருப்புகள் மற்றும் பெரிய நகரங்களை சூறையாடினர். பொருட்களை சூறையாடி, சேதம் ஏற்படுத்தி, குடிமக்களை கொன்றனர். 1457 இல் உஸ்பெக்குகள் மற்றும் ஒயிரட்டுகளுக்கு இடையில் அமைதி ஏற்பட்டது. ஆனால் அப்போரில் அபுல்-கய்ர் கான் கடும் தோல்வியை சந்தித்தார். இதன் காரணமாக உஸ்பெக்குகள் மத்தியில் அவர் நற்பெயரை இழந்தார்.
# கசக் கானரசு

## அடிமைமுறை

18ம் நூற்றாண்டின் நடுப்பகுதி வாக்கில் உருசியப் பேரரசானது சைபீரியாவுக்குள் விரிவடைய ஆரம்பித்தது. உருசிய குடியிருப்புகள் வோல்கா மற்றும் எய்க் ஆற்றுப் பகுதிகளில் தோன்ற ஆரம்பித்தன. எல்லைப்பகுதிகளில் கசக்-உருசிய உறவானது பதட்டமானதாக இருந்தது. இதன் காரணமாக உருசிய கொசக்குகள் கசக் நிலங்கள் மீதும் கசக்குகள் உருசிய குடியிருப்புகள் மீதும் தாக்குதல் நடத்தினர்.
# மிக்கி ஜேம்ஸ்

**மிக்கி லாரி ஜேம்ஸ்-ஆல்டிஸ்** (பிறப்பு ஆகஸ்ட் 31, 1979) ஒரு அமெரிக்க தொழில்முறை மல்யுத்த வீரர் மற்றும் நாட்டுப் பாடகர் ஆவார். ஒரு மல்யுத்த வீரராக, இவர் உலக மற்போர் மகிழ்கலை நிறுவனத்தின் பிராண்ட் முக்கிய நிகழ்வுகளுக்கு வர்ணனையாளராக உள்ளார் மற்றும் உலக மற்போர் மகிழ்கலை நிறுவனத்தின் ஸ்மாக்டவுன் நிகழ்ச்சியில் மல்யுத்தப் போட்டிகளில் விளையாடி வருகிறார். ஜேம்ஸ் 1999 இல் தனது தொழில்முறை மல்யுத்த வாழ்க்கையினைத் தொடங்கினார். அப்போது இவர் அலெக்சிஸ் லரீ எனும் பெயரில் மல்யுத்தம் செய்தார்.  
அக்டோபர் 2005 இல் ஜேம்ஸ் தனது உலக மல்யுத்த பொழுதுபோக்கு (டபிள்யுடபிள்யுஇ) முக்கிய பட்டியலில் இடம்பெற்றார் மற்றும் டிரிஷ் ஸ்ட்ராடஸுடன் ஏற்பட்ட சில சிக்கள்களினால் இவர் பரவலாக அறியப்படார். ரெஸ்டில்மேனியா 22 இல் நடைபெற்ற போட்டியில் இவர் தனது முதல் உலக மற்போர் மகிழ்கலை நிறுவன மகளிர் வாகையாளர் பட்டத்தினைப் பெற்றார். இந்த பட்டத்தை இவர் மொத்தம் ஐந்து முறை வென்றுள்ளார். ஜேம்ஸ் தனது முதல் பெண்கள் வாகையாளர் பட்டத்தினை 2009 ஆம் ஆண்டில் நடைபெற்ற நைட் ஆஃப் சாம்பியன்ஸில் வென்றார், இதன்மூலம் இந்தப் பட்டங்களை ஐது முறை வென்ற இரண்டாவது பெண் எனும் சாதனை படைத்தார். இவர் ஏப்ரல் 22, 2010 அன்று உலக மற்போர் மகிழ்கலை நிறுவனத்தில் இருந்து விடுவிக்கப்பட்டு டி என் ஏவில் சேர்ந்தார்.  
ஜேம்ஸ் மூன்று முறை டி.என்.ஏ நாக் அவுட்ஸ் வாகையாளர் பட்டத்தினையும், 2013 டி.என்.ஏ உலகக் கோப்பையையும் வென்றார் . இவர் செப்டம்பர் 2013 இல் டி.என்.ஏவை விட்டு வெளியேறினார். உலக மற்போர் மகிழ்கலை நிறுவனம் மற்றும் டி என் ஏ மல்யுத்தப் போட்டிகளில் ஜேம்ஸ் ஒன்பது முறை வாகையாளர் ஆனார். இது ஒரு தேசிய சாதனையாகும். மற்றும் மல்யுத்த வரலாற்றில் உலக மற்போர் மகிழ்கலை நிறுவன டிவாச் பட்டம் உலக மற்போர் மகிழ்கலை நிறுவன பெண்கள் வாகையாளர் மற்றும் டி என் ஏ நாக்அவுட் வாகையாளர் பட்டம் ஆகிய மூன்று பட்டங்களையும் பெற்ற ஒரே பெண் வீரர் எனும் சாதனை ப்டைத்துள்ளார். *புரோ மல்யுத்த இல்லஸ்ட்ரேட்டட்* (பிடபிள்யூஐ) 2009 ஆம் ஆண்டில் ஜேம்ஸை முதலிடத்தில் பெண் மல்யுத்த வீரராக மதிப்பிட்டது, மேலும் இவர் இரண்டு முறை ஆண்டின் சிறந்த பெண்மணியாகவும் தேர்வானார். 2009 ஆம் ஆண்டில் முதல் முறையாகவும், 2011 ஆம் ஆண்டில் மீண்டும் பிடபிள்யூஐ வாசகர்களால் தேர்ந்தெடுக்கப்பட்டார்.
# மிக்கி ஜேம்ஸ்

## ஆரம்ப கால வாழ்க்கை

ஜேம்ஸ் , வர்ஜீனியாவின் ரிச்மண்டில் உள்ள ரிச்மண்ட் மெமோரியல் மருத்துவமனையில் பிறந்தார். இவர் ஓய்வுபெற்ற கழிவு நீர் சுத்திகரிப்பு தொழிலாளியான லேண்ட்ஸ்கேப்பர், மற்றும் வெயில் லீக் பிரிவு 3 பயிற்சியாளர் மற்றும் ஆசிரியரும் முகவருமான சாண்ட்ரா நக்கல்ஸ் ஆகியோரின் மகள் ஆவார். வளர்ந்து வரும் போது, இவர் தனது பாட்டியின் குதிரை பண்ணையில் அதிக நேரம் செலவிட்டார், மேலும் குதிரைச்சவாரி விளையாட்டுகளில் மிகுந்த ஆர்வத்தை வளர்த்தார்.
# ஜேக் சுவாகர்

**டொனால்ட் ஜேக்கப் "ஜேக்" ஹேகர் ஜூனியர்** ( Donald Jacob "Jake" Hager Jr.பிறப்பு மார்ச் 24, 1982) ஒரு அமெரிக்க தொழில்முறை மல்யுத்த வீரர் மற்றும் கலப்பு தற்காப்புக் கலைஞர் ஆவார், தற்போது ஆல் எலைட் மல்யுத்தத்தில் கையெழுத்திட்டு விளையாடி வருகிறார். இவர் **ஜாக் ஸ்வாகர்** என்ற மேடைப் பெயரில் உலக மற்போர் மகிழ்கலை நிறுவனத்தில் மல்யுத்தப் போட்டிகளில் இவர் விளையாடியதன் மூலம் பரவலாக அறியப்பட்டார். கலப்பு தற்காப்புக் கலைஞராக, இவர் தற்போது பெலட்டர் எம்.எம்.ஏ உடன் கையெழுத்திட்டு அங்கு மல்யுத்தப் போட்டிகளில் பங்குபெற்று வருகிறார். அங்கு இவர் மிகுகன வாகையாளர் பிரிவில் போட்டியிடுகிறார். ஒரு தொழில்முறை மல்யுத்த வீரராக, இவர் தற்போது லூச்சா அண்டர்கிரவுண்டில் **ஜேக் ஸ்ட்ராங்** என்ற மேடைப் பெயரில் பங்கேற்று வருகிறார், அங்கு இவர் தற்போதைய லூச்சா அண்டர்கிரவுண்ட் வாகையாளர் பட்டத்தினை வென்றார்.  
ஹேகர் ஓக்லஹோமா பல்கலைக்கழகத்தில் விளையாட்டு பிரிவில் கல்வி பயின்றார். அங்கு இவர் கால்பந்து மற்றும் மல்யுத்தம் ஆகிய இரண்டு பிரிவுகளிலும் பங்கேற்றார். இவர் தனது இரண்டாம் ஆண்டில் முழுநேர மல்யுத்தப் போட்டிகளில் பங்கேற்றார் 2006 ஆம் ஆண்டில் ஹாகர் மற்போர் மகிழ்கலை நிறுவனத்துடன் ஒப்பந்தத்தில் கையெழுத்திட்டார், அங்கு இவர் "ஜாக் ஸ்வாகர்" எனும் மேடைப்பெயரில் மல்யுத்தப் போட்டிகளில் பங்கேற்றார். இதில் உலக மற்போர் மகிழ்கலை நிறுவனத்தின் மிகுகன வாகையாளர் பட்டம் மற்றும் ஈ சி டபிள்யூ வாகையாளர் பட்டங்களை தலா ஒரு முறை வென்றுள்ளார். 2017 ஆம் ஆண்டு இவர் அந்த நிறுவனத்தினை விட்டு வெளியேறி எம் எம் ஏ கலவை தற்காப்பு பிரிவில் மல்யுத்தப் போட்டிகளில் ஈடுபட்டு வருகிறார்.2017 ஆம் ஆண்டில், ஹேகர் பெலேட்டர் எம்.எம்.ஏ உடன் ஒப்பந்தம் செய்தார். பெலட்டர் 214 இல் ஜே.டபிள்யூ கிசருக்கு எதிராக ஜனவரி 26, 2019 அன்று இவர் தனது முதல் தொழில்முறை மல்யுத்தப் போட்டியில் பங்குபெற்றார். அந்தப் போட்டியில் இவர் வெற்றி பெற்றார்.
# ஜேக் சுவாகர்

## ஆரம்ப கால வாழ்க்கை

ஹேகர் தனது ஐந்து வயதில் மல்யுத்தத்தைத் தொடங்கினார். இவர் உயர்நிலைப் பள்ளியில் டேனி ஹாட்ஜின் பேரனுடன் மல்யுத்தம் செய்தார் , மேலும் ஓக்லஹோமாவின் பெர்ரியில் இவர்கள் இருவரும் மிக அருகாமையில் வாழ்ந்து வந்ததால் மிக நெருங்கிய நண்பர்களாக இருந்தனர்.இவர் கால்பந்து விளையாடுவதை நிறுத்திவிட்டு, தனது கல்லூரியின் இரண்டாம் ஆண்டில் மல்யுத்தத்தில் முழுமையாக கவனம் செலுத்தினார். அந்த நேரத்தில் உலக மல்யுத்த பொழுதுபோக்கு திறமை உறவுகளின் தலைவராக இருந்த ஜிம் ரோஸுக்கு இவர் அறிமுகப்படுத்தப்பட்டார்,  
2006 ஆம் ஆண்டில், ஹேகர் ஓக்லஹோமா பல்கலைக்கழகத்தில் நிதித்துறையில் பட்டம் பெற்றார் . பட்டப்படிப்பைத் தொடர்ந்து, இவர் டெக்சாஸின் டல்லாஸில் உள்ள ஒரு நிறுவனத்தில் பணிபுரிய தேர்வானார். ஆனால் உலக மற்போர் மகிழ்கலை நிறுவனத்துடன் ஒப்பந்தத்தில் ஈடுபட்டு அதில் பங்கேற்றார்.
# ஆங்கிலேய உணவு

**ஆங்கிலேய உணவு** (*English cuisine*) இங்கிலாந்து சமையல் பாணிகள், மரபுகள் மற்றும் தொடர்புடைய சமையல் வகைகளை உள்ளடக்கியது இது அதன் தனித்துவமான பண்புகளைக் கொண்டுள்ளது. ஆனால் பிரித்தானியப் பேரரசின் காலத்தில் மற்றும் போருக்குப் பிந்தைய குடியேற்றத்தின் விளைவாக அமெரிக்காக்கள், சீனா, மற்றும் இந்தியாலிருந்து பொருட்கள் மற்றும் சமையல் யோசனைகளை இறக்குமதி செய்ததன் மூலமாகவும், போருக்குப் பிந்தைய குடியேற்றத்தின் விளைவாகவும் பரந்த பிரித்தானிய உணவு வகைகளுடன் பகிர்ந்து கொள்கிறது.  
வெதுப்பி மற்றும் பாலாடைக்கட்டி, வறுத்த மற்றும் சுண்டவைத்த இறைச்சிகள், இறைச்சி மற்றும் சிறு துண்டுகள், வேகவைத்த காய்கறிகள் மற்றும் குழம்புகள் மற்றும் நன்னீர் மற்றும் உப்புநீர் மீன்கள் போன்ற சில பாரம்பரிய உணவுகள் பண்டைய தோற்றம் கொண்டவை. 14 ஆம் நூற்றாண்டின் ஆங்கில சமையல் புத்தகமான "ஃபார்ம் ஆஃப் கியூரி"] இவற்றிற்கான சமையல் குறிப்புகளைக் கொண்டுள்ளது. மேலும் ரிச்சர்ட் II என்ற அரசனின் அவைக் குறிப்புகளிலும் காணப்படுகின்றன.  
ஆங்கில சமையல் வெளிநாட்டு பொருட்கள் மற்றும் சமையல் பாணிகளால் மத்திய காலத்தில் பாதிக்கப்பட்டுள்ளது. கறி இந்தியத் துணைகண்டத்திலிருந்து அறிமுகப்படுத்தப்பட்டது. மேலும், பதினெட்டாம் நூற்றாண்டில் இருந்து கோழி "கறி" க்கான ஹன்னா கிளாஸின் செய்முறையுடன் ஆங்கில சுவைகளுக்கு ஏற்றுக்கொண்டது. விக்டோரியா காலத்தில் பிரஞ்சு உணவின் தாக்கம் முழுவதுமாக ஆங்கில சமையலில் இருந்தது. இரண்டாம் உலகப் போர் உணவுப் பொருள் தட்டுப்பாடுக்குப் பிறகு, எலிசபெத் டேவிட்டின் (1950) * மத்தியதரைக் கடல் உணவு புத்தகம் * என்ற உணவுப் புத்தகம் பரந்த செல்வாக்கைக் கொண்டிருந்தது. இது இத்தாலிய உணவு வகைகளை ஆங்கில வீடுகளுக்குக் கொண்டு வந்தது. அவரது வெற்றி மற்ற சமையல் எழுத்தாளர்களை சைனீஸ் மற்றும் தாய்லாந்து உணவு வகைகள் உட்பட மற்ற பாணிகளை விவரிக்க ஊக்குவித்தது. உலகம் முழுவதிலுமிருந்து சமையல் யோசனைகளை இங்கிலாந்து தொடர்ந்து உள்வாங்கிக் கொண்டிருக்கிறது.
# ஆங்கிலேய உணவு

## வரலாறு

### மத்திய காலம்

ஆங்கில சமையல் பல நூற்றாண்டுகளாக குறைந்தது * தி ஃபார்ம் ஆஃப் க்யூரி * மத்திய காலத்திலிருந்து எழுதப்பட்டது. இங்கிலாந்தின் அரசன் ரிச்சர்ட் II ஆட்சியில் சுமார் 1390 லிருந்து உருவாகியுள்ளது.. இந்த புத்தகம் கற்பனையான மற்றும் அதிநவீன சமையல் வகைகளை வழங்குகிறது. காரமான இனிப்பு மற்றும் புளிப்பு சாஸ்கள் ரொட்டியுடன் தடிமனாக அல்லது வாதுமைகள் வேகவைத்த, உரிக்கப்பட்டு, உலர்ந்த மற்றும் பெரும்பாலும் பேஸ்ட்ரியில் பரிமாறப்படுகின்றன. "ஜிஞ்சர்பிரெட்" போன்ற உணவுகள் இதில் விவரிக்கப்பட்டுள்ளன. "கிளாரிசா டிக்சன் ரைட்" என்பவர் தனது * ஆங்கில உணவின் வரலாறு * என்ற நூலில் ஒவ்வொரு உணவிலும் வறுத்த இறைச்சியின் பெரிய கட்டிகள் ஆங்கில படங்களில் காண்பது போல வரையறுக்கப்பட்டுள்ளது.  
அதற்கு மாற்றாக, இடைக்கால உணவுகள் பெரும்பாலும் ஒரு தூய்மையான அமைப்பைக் கொண்டிருந்தன, அவை சிறிய அளவிலான இறைச்சி அல்லது மீன்களைக் கொண்டிருக்கலாம்: பீனெக் கையெழுத்துப் பிரதியில் 48 சதவீத சமையல் வகைகள் ப்யூரிஸைப் போன்ற உணவுகளுக்கானவை. இத்தகைய உணவுகள் பரவலாக மூன்று வகைகளாக இருக்கலாம்: ஓரளவு அமிலம், மது, வினிகர் மற்றும் சாஸில் மசாலாப் பொருட்கள், ரொட்டியுடன் தடிமனாக இருக்கும்; இனிப்பு மற்றும் புளிப்பு, சர்க்கரை மற்றும் வினிகருடன்; மற்றும் இனிமையானது, பின்னர் விலை உயர்ந்தது. பீனெக் கையெழுத்துப் பிரதியில் இருந்து இறைச்சிக்கான அத்தகைய இனிமையான தூய உணவு (இது மீனுடன் கூட தயாரிக்கப்படலாம்) ஒரு எடுத்துக்காட்டு, விலையுயர்ந்த, மிருதுவான, மஞ்சள் நிற மஞ்சள் "மோர்ட்ரூஸ்", முட்டையுடன் தடித்தது போன்ற உணவுகளை கொண்டிருந்தது.
# புகாரா கானரசு

**புகாரா கானரசு** என்பது ஒரு கானரசு ஆகும். இது 16ஆம் நூற்றாண்டின் இரண்டாவது காலாண்டில் இருந்து பிந்தைய 18 ஆம் நூற்றாண்டு வரை நடு ஆசியாவில் இருந்து ஒரு உஸ்பெக் அரசு ஆகும். சிறிது காலமே நீடித்த சய்பனிட் பேரரசின் உபைதுல்லா கானின் ஆட்சியின்போது (1533–1540) புகாரா அந்த பேரரசின் தலைநகரானது. இந்த கானரசானது அதன் அதிகபட்ச பரப்பளவை சய்பனிட் ஆட்சியாளரான இரண்டாம் அப்துல்லா கானின் ஆட்சியின்போது (1577–1598) அடைந்தது.  
17 மற்றும் 18ஆம் நூற்றாண்டுகளில் இந்த கானரசானது ஜனித் அரசமரபால் (ஆஸ்ட்ரகானிட்கள் அல்லது ஹஸ்டர்கானிட்கள்) ஆளப்பட்டது. அவர்களே புகாராவை ஆண்ட செங்கிஸ் கானின் வழிவந்த கடைசி வழித்தோன்றல்கள் ஆவர். 1740இல் இக்கானரசு ஈரானின் ஷாவான நதிர் ஷாவால் வெல்லப்பட்டது. 1747இல் நதிர் ஷாவின் இறப்பிற்குப் பிறகு இந்த கானரசு செங்கிஸ் கானின் வழித்தோன்றல்கள் அல்லாத உஸ்பெக் அமீர் குடயர் பியின் வழித்தோன்றல்களால் ஆளப்பட்டது. அவர்கள் அடலிக் என்ற பிரதம மந்திரி பதவியின் மூலம் இந்த கானரசை கட்டுப்படுத்தினர். 1785இல் அவரது வழித்தோன்றலான ஷா முராத், குடும்பத்தின் அரசமரபு ஆட்சியை (மங்கித் அரசமரபு) வழிப்படுத்தினார். இந்த கானரசானது புகாரா அமீரகம் ஆனது. அந்த மங்கித்கள் செங்கிஸ் கானின் வழித்தோன்றல்கள் அல்ல. எனவே அவர்கள் இஸ்லாமிய பட்டமான அமீரை பயன்படுத்தினர். கான் என்ற பட்டத்தை பயன்படுத்தவில்லை.
# புகாரா கானரசு

## சய்பனிட் அரசமரபு

சய்பனிட் அரசமரபானது 1506 இல் இருந்து 1598 வரை இந்த கானரசை ஆண்டது. அவர்களது ஆட்சியின் கீழ் புகாராவானது கலை மற்றும் இலக்கிய மையமாக உருவானது. கல்விச் சீர்திருத்தங்கள் அறிமுகப்படுத்தப்பட்டன.  
இந்தக் காலகட்டத்தில் வரலாறு மற்றும் புவியியல் பற்றிய புதிய நூல்கள் எழுதப்பட்டன. உதாரணமாக ஈரானை தாயகமாகக் கொண்ட அமீன் அஹமத் ராசியின் *ஹஃப்ட் இக்லிம்* (*ஏழு காலநிலைகள்*) புத்தகத்தை கூறலாம். பதினாறாம் நூற்றாண்டு புகாரா அழகிய கையெழுத்துக்கள் மற்றும் சிறு ஓவியத்தில் திறமைவாய்ந்த கலைஞர்களை ஈர்த்தது. சுல்தான் ஆஹ் மஸ்கடி, அழகிய எழுத்துக்களை எழுதக்கூடிய தத்துவ ஆசிரியர் மஹ்முத் இபின் ஈஷாக் ஷகிப்பி, மற்றும் முஸ்லிம் துறவி போன்ற மஹ்முத் பக்லியான், மொலானா மஹ்முத் முசஹேப் மற்றும் ஜலாலுதீன் யூசுப் ஆகிய கலைஞர்களை அவர்களுள் முக்கியமானவர்களாகக் குறிப்பிடலாம். புகாராவில் அந்த சகாப்தத்தில் பணியாற்றிய புகழ்பெற்ற கவிஞர்கள் மற்றும் தத்துவ அறிஞர்களில் குறிப்பிடத்தக்கவர்கள் முஷ்ஃபிகி, நிசாமி முவமயா, மற்றும் மொகம்மத் அமீன் சஹேத் ஆகியவர்களை குறிப்பிடலாம். 16ஆம் நூற்றாண்டில் புகாரா கானரசில் பணிசெய்த பல மருத்துவர்களின் மிக புகழ் பெற்றவராக மொலானா அப்த்-அல் ஹக்கீமை குறிப்பிடலாம்.  
அப்துல் அல்-அசிஸ் கான் (1540–1550) உலகம் முழுவதிலுமே அதற்குச் சமமான நூலகம் ஒன்று இல்லை என கூறக்கூடிய அளவுக்கு ஒரு நூலகத்தை நிறுவினார். முக்கிய அறிஞரான சுல்தான் மிராக் முன்ஷி 1540 லிருந்து அங்கு பணியாற்றினார். திறமையான அழகிய கையெழுத்தை எழுதக்கூடிய மிர் அபித் குசைனி நஸ்தலிக் மற்றும் ரெய்ஹானி எழுத்து முறைகளில் தலைசிறந்த படைப்புகளை உருவாக்கினார். அவர் ஒரு தலை சிறந்த சிறு ஓவியரும், தகடமைப்பதில் கைதேர்ந்தவரும் மற்றும் புகாரா நூலகத்தின் நூலகருமாக இருந்தார்.
# ஐதராபாத்து கலீம்

**ஐதராபாத்து கலீம்** (ஆங்கிலம்: Hyderabadi haleem(; ) என்பது இந்திய நகரமான ஐதராபாத்தில் பிரபலமான ஒரு உணவு வகையாகும். கலீம் என்பது இறைச்சி, பயறு , கோதுமை ஆகியவற்றைக் கொண்டு தயாரிக்கப்படுகிறது. இது முதன் முதலில் ஒரு அரபு உணவாக இருந்தது. மேலும், நிசாம்களின் ஆட்சியில் ஐதராபாத்தில் சாயுஸ் மக்களால் அறிமுகப்படுத்தப்படது. (ஐதராபாத் மாநிலத்தின் முன்னாள் ஆட்சியாளர்கள்). உள்ளூர் பாரம்பரிய மசாலாப் பொருட்கள் ஒரு தனித்துவமான ஐதராபாத் கலீம் உருவாக உதவியது, இது 19 ஆம் நூற்றாண்டில் பூர்வீக ஐதராபாத் மக்களிடையே பிரபலமானது.  
கலீம் தயாரிப்பது ஐதராபாத் பிரியாணியுடன் ஒப்பிடப்பட்டுள்ளது. திருமணங்கள், கொண்டாட்டங்கள் மற்றும் பிற சமூக சந்தர்ப்பங்களில் இது பாரம்பரிய உணவு என்றாலும், இது குறிப்பாக இசுலாமிய மாதமான ரமலான் மாதத்தில் இப்தார் நோன்பு காலங்களில் உருவாக்கப்படுகிறது. (நாள் முழுவதும் இருக்கும் உண்ணாவிரதத்தை முடிக்கும் மாலை உணவு) இது உடனடி ஆற்றலை வழங்குகிறது. மேலும், கலோரி அதிகமாக உள்ளது. இது ரமலானுக்கு ஒத்ததாக அதன் கலாச்சார முக்கியத்துவத்தையும் பிரபலத்தையும் அங்கீகரிக்கும் வகையில் அமைந்துள்ளது. 2010 ஆம் ஆண்டில் இந்திய புவிசார் குறியீடு பதிவு அலுவலகத்தால் புவிசார் குறியீடு (ஜிஐஎஸ்) வழங்கப்பட்டது, இந்த அந்தஸ்தைப் பெற்ற இந்தியாவின் முதல் அசைவ உணவாக இது திகழ்கிறது.
# ஐதராபாத்து கலீம்

## வரலாறு

முதலில் ஒரு அரபு உணவாக கலீம் உருவானது இறைச்சி மற்றும் கோதுமை ஆகிய இரண்டும் முக்கிய மூலப் பொருட்கள் ஆகும். ஆறாவது நிசாம், மஹபூப் அலி கான், ஆசாப் ஜா ஆட்சியின் போது அரபிலிருந்து புலம்பெயர்ந்தோரால் இது ஐதராபாத்திற்கு அறிமுகப்படுத்தப்பட்டது. பின்னர் ஹைதராபாத் உணவு முறை ஏழாம் நிசாம் மிர் உசுமான் அலிகான் ஆட்சியின் போது ஒரு ஒருங்கிணைந்ததாக மாறியது. ஏழாவது நிசாமின் அரசவையின் பிரபுக்களில் ஒருவரான யேமனின் முகல்லா, (ஹத்ராமாத்) என்ற இடத்திலிருந்து வந்த அரபு தலைவரான சுல்தான் சயிப் நவாஸ் ஜங் பகதூர் இதை ஐதராபாத்தில் பிரபலப்படுத்தினார். அசல் செய்முறையில் உள்ளூர் சுவைகளை சேர்ப்பதன் விளைவாக மற்ற வகை கலீம்களிலிருந்து வேறுபட்ட சுவை கிடைத்தது.
# ஐதராபாத்து கலீம்

## ஐதராபாத்தில் அதிகாரப்பூர்வமாக அறிமுகப்படுத்தப்பட்டது

அதிகாரப்பூர்வமாக ஐதராபாத் கலீம் மதீனா உணவகம் 1956 இல் ஈரானிய விடுதி நிறுவனர் ஆகா உசைன் ஜாபெத்தால் அறிமுகப்படுத்தப்பட்டது.
1947 ஆம் ஆண்டில் பதர்கட்டியில் உள்ள வக்ஃப் சொத்தில் திறக்கப்பட்ட மதீனா உணவகத்திலிருந்து ஹஜ் புனிதப் பயணம் மேற்கொள்பவர்களுக்கு சேவை செய்ய பயன்படுத்தப்படுகிறது. ஐதராபாத்தில் உள்ள பழமையான உணவகங்களில் ஒன்று மதீனா உணவகவும் ஒன்றாகும். மதீனா உணவகம் புதுப்பிக்கப்பட்ட பின்னர், கடைசி நிசாம், மிர் ஒஸ்மான் அலிகான் 1956 இல் திறந்து வைத்தார்.
# ஐதராபாத்து கலீம்

## Preparation

மற்றும் பிற உணவுப் பொருட்கள்]]  
பாரம்பரியமாக, ஐதராபாத் கலீம் ஒரு விறகு அடுப்பில் 12 மணிநேரம் வரை குறைந்த தீயில் சமைக்கப்படுகிறது (ஒரு செங்கல் மற்றும் மண் சூளை மூடப்பட்ட ஒரு அடுப்பு). ஒன்று அல்லது இரண்டு பேர் அதை மரக் கரண்டிகளால் தொடர்ந்து கிளற வேண்டும். வீட்டில் தயாரிக்கப்பட்ட ஐதராபாத் கலீமைப் பொறுத்தவரை, சிறிய மரக்கரண்டி துண்டு துண்டாக வெட்டப்பட்ட இறைச்சி ஒட்டும்-மென்மையான நிலைத்தன்மையை அடையும் வரை அதைக் கிளற பயன்படுத்தப்படுகிறது.
# ஐதராபாத்து கலீம்

## Preparation

### தேவையான பொருட்கள்

இறைச்சி (ஆடு இறைச்சி, மாட்டிறைச்சி அல்லது கோழி), கோதுமை; நெய், மைசூர்ப் பருப்பு; இஞ்சி மற்றும் பூண்டு விழுது மஞ்சள் (மூலிகை)மஞ்சள் தூள்; சிவப்பு மிளகாய், சீரகம், கறுவா, ஏலம் (தாவரம்)ஏலக்காய், கிராம்பு, மிளகு, குங்குமப்பூ, வெல்லம், மற்றும் உலர்ந்த பழங்கள், பசுங்கொட்டை, முந்திரி, அத்திப்பழம் மற்றும் வாதுமை போன்ற பொருட்கள் இதில் பயன்படுத்தப் படுகின்றது. இது நெய் கலந்த குழம்பு, எழுமிச்சைத் துண்டுகள், நறுக்கிய கொத்தமல்லி, துண்டுகளாக்கப்பட்ட வேகவைத்த முட்டை மற்றும் வறுத்த வெங்காயம் ஆகியவற்றைக் கொண்டு சூடாக வழங்கப்படுகிறது.
# காபூர் ஆறு (புறாத்து ஆறு)

**காபுர் ஆறு** (*Khabur River*) என்பது சிரியாவின் இயூப்ரடீசு ஆறின் மிகப்பெரிய வற்றாத துணை ஆறு ஆகும். காபுர் துருக்கியில் தோன்றினாலும், ராசு அல்-அயினைச் சுற்றியுள்ள சுண்ணாம்புக் கரடு நீரூற்றுகள் ஆற்றின் முக்கிய நீர் ஆதாரமாகும். பல முக்கியமான பள்ளத்தாக்குகள் அல்-அசாக்காவின் வடக்கே காபுருடன் இணைகின்றன, இந்த இணைப்பு காபுர் முக்கோணம் அல்லது மேல் காபுர் பகுதி என்று அறியப்படுகிறது. வடக்கிலிருந்து தெற்கு நோக்கி, காபுர் படுகையில் ஆண்டுதோறும் மழைப்பொழிவு 400 மி.மீ இலிருந்து 200 மி.மீ இற்கும் குறைவாகக் குறைகிறது, இது வேளாண்மைக்கான முக்கிய நீராதாரமாக ஆற்றை உருவாக்குகிறது. காபுர் இயூப்பிரட்டீசுடன் புசைரா நகருக்கு அருகில் இணைகிறது.  
கபூர் சமவெளியின் 40 இலட்சம் ஏக்கர் (16,000&nbsp;கி.மீ.²) வேளாண் நிலங்களுக்கு கபூர் ஆற்று நீர் ஆதாரமாக உள்ளது. இவ்வடிநிலத்தில் கோதுமை அதிகம் பயிரிடப்படுகிறது. கபூர் சமவெளியின் வடகிழக்குப் பகுதிகள் சிரியாவின் எரி எண்ணெய் வளம் கொண்டுள்ளது.
# காபூர் ஆறு (புறாத்து ஆறு)

## புவியியல்

இந்த ஆற்றின் போக்கானது இரண்டு வேறுபட்ட மண்டலங்களாக பிரிக்கப்படலாம்: அவை, மேல் காபூர் பகுதி அல்லது அல்-ஆசாகாவின் வடக்கில் உள்ள காபூர் முக்கோணம், அல்-ஆசாகா மற்றும் புசாய்ரா ஆகியவற்றிற்கு இடைப்பட்ட இடை மற்றும் தாழ் காபூர் என்பன ஆகும்.
# காபூர் ஆறு (புறாத்து ஆறு)

## புவியியல்

### துணை நதிகள்

காபூர் ஆற்றின் துணை நதிகள் கிழக்கில் இருந்து மேற்காக பட்டியலிடப்பட்டுள்ளன. இவற்றில் பெரும்பாலான ஆற்றுப்படுகைகள் ஆண்டின் பகுதியளவிற்குத் தான் நீரைக் கொணர்கின்றன..
- வாடி ராட்
- வாடி கென்சிர்
- வாடி ஜாரா
- ஜக்ஜா ஆறு
- வாடி கான்சிர்
- வாடி ஆவெத்ஜி
# காபூர் ஆறு (புறாத்து ஆறு)

## வரலாறு

இந்த ஆறானது பல பழங்காலத்து ஆசிரியர்களால் வெவ்வேறு எழுத்தாளர்களால் குறிப்பிடப்பட்டுள்ளது. அவ்வாறான, வெவ்வேறு எழுத்தாளர்களால் பயன்படுத்தப்பட்ட வேறு வேறு பெயர்கள் பின்வருமாறு: தொலெமிமற்றும் மூத்த பிளினி ஆகியோர் *சாபோராஸ்* , என அழைத்தனர். புரோகோபியஸ் இதை *சாபுரா* என அழைத்தார், இசுட்ராபோ, சோசிமஸ், மற்றும் அம்மியானஸ் மார்செலினஸ் இந்த ஆற்றை *அபோராஸ்* (Ἀβόρρας) என அழைத்தனர், மற்றும் சாராக்சின் ஐசிடோர் இந்த ஆற்றினை *அபுராஸ்*(Ἀβούρας) என அழைத்தனர். இந்த ஆறு தராசு மலைத்தொடரில் உருவான மெசபடோமியாவின் பெரிய ஆறு என அழைக்கப்படுகிறது. புரோகோபியஸ் இதை முக்கியத்துவம் வாய்ந்த ஆறு என அழைக்கிறார்.  
இந்த ஆறானது பல சிறிய சிற்றோடைகளிலிருந்து நீரைப் பெறுகிறது. அவற்றின் பெயர்கள் பழங்கால எழுத்தாளர்களால் பின்வருமாறு குறிப்பிடப்படுகிறது. இவை இஸ்க்ரிடஸ்,(Procop. *de Aedif.* 2.7), தி கோர்டஸ்(Procop. *de Aedif.* 2.2), மற்றும் மைக்டோனியஸ், ஜூலியன் அப்போஸ்டேட் போன்றவை ஆகும்.  
காபூர் ஆறானது சில நேரங்களில் சேபார் அல்லது கேபார் எனவும் அடையாளப்படுத்தப்படுகிறது. டெல் அபிபின் அமைவிடம் மற்றும் எசேக்கியேல் நூலின் பல முக்கிய காட்சிகளின் அமைப்பும் இந்த ஆற்றுடன் இணைத்து அடையாளப்படுத்தப்படுகிறது.
# காபூர் ஆறு (புறாத்து ஆறு)

## நவீன காபூர் ஆற்றுப் பள்ளத்தாக்கு

காபூர் ஆற்றுப் பள்ளத்தாக்குத் திட்டம் 1960 களில் தொடங்கியது.இத்திட்டம் பல அணைக்கட்டுகள்ளை மற்றும் கால்வாய்களைத் தொடராகக் கட்டுவதை உள்ளடக்கியதாகும். காபூர் வடிவிலும் பகுதியின் மிகப்பெரிய பாசனத்திட்டத்தின் பகுதியாக மூன்று அணைகள் கட்டப்பட்டுள்ளன. இதன் பகுதியாக புறாத்து ஆற்றின் குறுக்கே கட்டப்பட்டுள்ள தாப்கா அணைக்கட்டும் உள்ளடங்கும். டெல் டேமர் உபமாவட்டத்தின் பகுதியாக இருக்கும் காபூர் ஆறானது தன்னாட்சி அதிகாரம் பெற்ற அசீரிய அயலகச் சிற்றூருக்கு தாய் பிரதேசமாக இருக்கிறது. ராவின் அல்-அய்ன் மற்றும் அல்-ஹசாகா இடையே காபூரின் துணை நதிகளில் ஹசாகா மேற்கு மற்றும் ஹசாகா கிழக்கு ஆகிய இரண்டு அணைகள் கட்டப்பட்டுள்ளன.